  Наталья Тетерина Пичи Пургаын XXIV Спортъя элькун тол гурт шудонъёсын нырысетӥ группалэн огъя командной зачётаз, кылем арын кадь ик, Эгра ёросысь сборной команда вормиз. Со сярысь Удмуртиысь Спортъя министерстволэн пресс-службаез ивортэ. Нырысетӥ группаын кыкетӥосыз — Дэри ёросысь спортсменъёс, куинетӥ интыын — ӵошатсконъёслэн кузёосыз. Кыкетӥ группаын устоез Вавож ёросысь команда, Шарканысь но Кизнерысь спортсменъёс призёръёс луизы. Куинетӥ группаын тужгес но кужмоосыз Юкаменск, Сьӧлта но Кияса ёросысь атлетъёс. Тодэ вайытом, шудонъёс 21–24 тулыспалэ ортчизы. Отчы элькунлэн 25 ёросъёсысьтыз сюрслэсь трос спортсменъёс пыриськизы. Соос хоккейын, шахматъёсын, шашкиосын, баскетболын, тол полиатлонын но куасэн бызьылонын вожвылъяськизы. Ӵошатсконъёслэн йылпумъян нуналаз Удмуртилэн тӧроез Александр Бречалов ветлӥз. Со пусйиз шудонъёслэсь кулэзэс но соосты туэ Пичи Пургаын вылӥ радъямез. Мыным жингыртӥз дуннелэн чемпионэз Иван Черезов, шуиз «мон таӵезэ ноку, но ӧй адӟылы, со калыккуспо уровень». Асьмелэн сокем спортэз ярато, тол но гужем спортъя амалъёсты сурамон. Умой мылкыд, вормонлы оскон, калыклы со праздник. Мон малпасько, праздник удалтӥз Александр Бречалов, Удмуртилэн тӧроезЭлькун гурт шудонъёслэсь куншетсэс Алнаш ёрослы сётӥзы. Отын вожвылъяськонъёс вуоно арын радъяськозы. Тегъёс: Спорт Эгра Удмуртия гуртшудонъёс ПичиПурга АлександрБречалов  